## **Ministru kabineta noteikumu projekta “Grozījumi Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts **“**Grozījumi Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība””” (turpmāk – MK Noteikumu projekts) paredz pagarināt garantiju pieejamību komersantiem, kuru darbību ietekmējusi Covid-19 izplatība. MK Noteikumu projekts stāsies spēkā ar dienu, kad stāsies spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts sagatavots pēc Ekonomikas ministrijas iniciatīvas, lai precizētu normatīvā akta normas saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (turpmāk – Pagaidu regulējums) (C(2020)1863), t.sk. piektajiem grozījumiem, kurus Eiropas Komisija apstiprināja 2021.gada 28.janvārī[[1]](#footnote-2) ((2021/C 34/06) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020.gada 14.jūlija noteikumiem Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība” (turpmāk – MK Noteikumi Nr.454) tika apstiprināta krīzes garantiju programma, kas paredz sniegt atbalstu lielajiem komersantiem, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstīt komersantus ar mērķi komersantu konkurētspējas atjaunošanai, saglabāšanai un veicināšanai, kā arī apgrozījuma, t.sk., eksporta palielināšanai.MK Noteikumu Nr.454 ietvaros noteiktā atbalsta programma tiek ieviesta saskaņā ar Eiropas Komisijas paziņojuma “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (turpmāk *–* Pagaidu regulējums). Atbalsta pasākums ir saskaņots ar Eiropas Komisiju, lēmums Nr. SA.58203.MK Noteikumu projekta mērķis ir turpināt sniegt atbalstu komersantiem, kuriem ir pagaidu grūtības, jo to darbību uz pārejošu laika posmu ir negatīvi ietekmējusi Covid-19 vīrusa izplatība, ņemot vērā Eiropas Komisijas 2021.gada 28.janvārī pieņemto lēmumu Pagaidu regulējumā pagarināt izstrādā atbalsta programmu pieejamību, ņemot vērā Covid-19 izplatības otro vilni un ieilgušo dīkstāves situāciju komercdarbībā. Ar MK Noteikumu projektu tiek veikti tālāk minētie grozījumi MK Noteikumos Nr.454:1. krīzes garantiju programma tiek pagarināta līdz 2021.gada 31.decembrim.

Programmas īstenošana tiek pagarināta līdz 2021.gada 31.decembrim saskaņā Pagaidu regulējuma 25.c punktu. Turpmākā spēkā esamība būs publicēta akciju sabiedrības “Attīstības finanšu institūcijas Altum” (turpmāk – Altum) tīmekļvietnē. 2021.gada 12.janvārī Eiropas Komisija saskaņoja Ministru kabineta 2020.gada 17.decembra noteikumus Nr. 822 “Grozījumi Ministru kabineta 2020. gada 14. jūlija noteikumos Nr. 454 "Noteikumi par garantijām lielajiem komersantiem, kuru darbību ietekmējusi Covid-19 izplatība”” (*State Aid SA.60411 (2020/N) Latvia COVID-19 – Amendment to SA.57655 (2020/N)*), kuri paredzēja svītrot nosacījumus par obligātu prasību eksportam virs 30%. Lai gan interese no kredītiestāžu puses par darījumiem ir pieaugusi, šobrīd neviena garantija saskaņā ar šiem valsts atbalsta noteikumiem vēl nav izsniegta. Jāņem vērā, ka šī garantiju programma ir lielāka apjoma darījumiem, attiecīgi arī tādu darījumu strukturēšana nereti aizņem lielāka laiku periodu. Turklāt jāņem vērā, ka ieilgušais Covid-19 krīzes periods kopš 2020.gada 9.novembra un tajos noteiktie ierobežojošie pasākumi šobrīd joprojām kavē uzņēmumus veikt turpmākas investīcijas.1. tiek precizēta norma par nodokļu parāda neesamību uz atbalsta piešķiršanas brīdi;

Šobrīd MK Noteikumu Nr.454 181.apakšpunkts nosaka, ka garantiju nepiešķir komersantam, ja tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, kas kopsummā pārsniedz 1000 *euro*, un tam nav piešķirts samaksas termiņa pagarinājums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi. Lai ievērotu vienlīdzību pret visiem garantiju pieteicējiem, ar MK Noteikumiem tiek precizēta prasība sabiedrībai “Altum” vērtēt nodokļu parāda neesamību virs noteiktā sliekšņa atbalsta piešķiršanas brīdī. 1. tiek noteikta prasība par visu komersantu saraksta publicēšanu par šo noteikumu ietvaros piešķirto atbalstu sabiedrības “Altum” tīmekļvietnē.

Līdz šim sabiedrībai “Altum” noteikts pienākums nodrošināt informācijas publicēšanu par katru šo noteikumu ietvaros piešķirto atbalstu saskaņā ar Komisijas regulas Nr. 651/2014 9. panta 1. punkta "c" apakšpunktā un 4. punktā, Komisijas regulas Nr. 702/2014 9. panta 2. punkta "c" apakšpunktā un 4. punktā vai Komisijas regulas Nr. 1388/2014 9. panta 1. punkta "c" apakšpunktā un 3. punktā noteiktajām publicitātes pasākumu prasībām atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības. Balstoties uz Valsts kontroles ieteikumu par informācijas publicēšanu, lai nodrošinātu caurskatāmu, aktuālu un pilnīgu sabiedrībai pieejamu informāciju par valsts budžeta līdzekļu izlietojumu atbalsta pasākumiem Covid-19 seku mazināšanai un faktiski pieejamo līdzekļu atlikumu, tiek precizēta prasība sabiedrībai “Altum” publicēt informāciju par garantijām, par kuru piešķiršanu noslēgti līgumi MK noteikumu Nr. 454 ietvaros, kā arī papildināt, ka atbilstoši Pagaidu regulējuma 88.punktam ir jānodrošina pārredzamības prasības, tādējādi regulāri nodrošinot savlaicīgu un publiski pieejamu informāciju par atbalsta programmu līdzekļu izlietojumu un faktisko atlikumu.Pēdējo divu prasību precizēšana ir nepieciešama, ņemot vērā Valsts kontroles 2020.gada revīzijas Nr.2.4.1-36/2020 “Par Latvijas Republikas 2020.gada pārskatu par valsts budžeta izpildi un par pašvaldību budžetiem” ietvaros sagatavotā starpziņojuma “Ekonomikas ministrijai piešķirtie līdzekļi ieskaitīšanai akciju sabiedrības “Attīstības finanšu institūcija Altum” rezerves kapitālā saimnieciskās darbības veicēju atbalstam Covid-19 krīzes seku mazināšanai” secinājumus.Ņemot vērā, ka netiek mainīti plānotie izsniegtie garantiju apjomi, kā arī paredzētais garantiju portfelis, riska novērtējums, kas tiek veikts saskaņā ar Attīstības finanšu institūcijas likuma 12.panta trešo daļu, netiek pārskatīts. Ekonomikas ministrija 10 darba dienu laikā no MK Noteikumu projekta apstiprināšanas Ministru kabinetā sagatavos un iesniegs Eiropas Komisijai ar Finanšu ministriju saskaņotu paziņojumu par krīzes garantiju programmas izmaiņām, izmantojot Eiropas Komisijas pārziņā esošo elektroniskās paziņošanas sistēmu – SANI 2. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”. |
| 4. | Cita informācija | Programmas pagarinājums tiks nodrošināts programmai piešķirtā finansējuma 20 milj. euro apmērā ietvaros |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti ap 250 lielie komersanti, indikatīvi tie būs 8 lielie uzņēmumi, kas saņems atbalstu. Sabiedrība “Altum”. Krīzes garantiju programmas īstenošanas laikā ar programmai paredzēto finansējumu plānots nodrošināt garantijas komercbanku pakalpojumiem summā līdz 240 milj. euro apmērā.  |
| 2. | Tiesiskā regulējuma ietekme uz tautsaimniecību un administratīvo slogu | Ar MK Noteikumu projektu tiek turpināta atbalsta programmas pieejamība pēc 2020.gada 30.jūnija, tādējādi paredzams, ka komersantiem tiek radīta labvēlīgāka normatīvā vide lielo komersantu komercdarbības projektu īstenošanai un dīkstāves mazināšanai Covid-19 apstākļos. MK Noteikumu projekts nemaina līdz šim noteiktās atbalsta saņemšanas procedūras. Šobrīd skaitliskie aprēķini nav iespējami, bet paredzams, ka ietekmēs jau līdz šim komersantu izrādīto interesi no transporta pakalpojumu, mazumtirdzniecību, vairumtirdzniecības jomām, kā arī palielināsies citu nozaru pārstāvēto komersantu interese atbalsta saņemšanai. |
| 3. | Administratīvo izmaksu monetārs novērtējums | MK Noteikumu projekts šo jomu neskar. |
| 4. | Atbilstības izmaksu monetārs novērtējums | MK Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| MK Noteikumu projekts šo jomu neskar. |

|  |  |
| --- | --- |
|  | **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Pagaidu regulējums (t.sk., ar 2021.gada 28.janvāra grozījumiem). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Pagaidu regulējums (2022.gada 28.janvāra grozījumi). |
| A | B | C | D |
| *Pagaidu regulējuma 88.punktā noteiktajām prasībām* | *Noteikumu projekta 1.2.punkts* | *Ieviests pilnībā* | *Neparedz stingrākas prasības* |
| *Pagaidu regulējuma 2022.gada 28.janvāra grozījumu 27.punkts, ar kuru groza Pagaidu regulējuma 25.c punktu* | *Noteikumu projekta 1.punkts* | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Ar MK Noteikumu projekta 1.punktu tiek pārņemts Pagaidu regulējuma grozījumu 27.punkts, ar ko tiek grozīts 25 c apakšpunkts, kā arī precizēta atsauce uz 88.punktu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4. 1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā.Sabiedrības līdzdalība nodrošināta no 2021.gada 26.marta līdz 9.aprīlim. |
| 2. | Sabiedrības līdzdalība projekta izstrādē | Ekonomikas ministrijas mājas lapā: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valts kancelejas mājas lapā:<https://www.mk.gov.lv/lv/content/sabiedribas-lidzdaliba>  |
| 3. | Sabiedrības līdzdalības rezultāti | Viedokļi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK Noteikumu projekta izpilde tiks nodrošināta Ekonomikas ministrijas un sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs Jānis Vitenbergs**

Vīza:

**Valsts sekretārs Edmunds Valantis**

1. <https://eur-lex.europa.eu/legal-content/EN/TXT/?uri=CELEX:52021XC0201(01)> [↑](#footnote-ref-2)